als_Latn dik_Latn sag_Latn
Kremi ganash
Kremi ganash është me origjinë franceze, i cili përgatitet duke përzier panen e lëngshme për ëmbëlsira të nxehta dhe çokollatën e grirë imët.
Politiko
E Diel, 5 Tetor 2014 | 07:00
0 Komente.
Kremi ganash është një krem me origjinë franceze i cili përgatitet duke përzier panen e lëngshme për ëmbëlsira të nxehtë dhe çokollatën e grirë imët zakonisht në raportin 1:1.
Përbërësit:
Përbërësit për kremin ganache janë në varësi të madhësisë së tortes:
• 250ml pana për ëmbëlsira të lëngshme
• 250gr çokollatë të zezë (apo çfarë çokollate preferoni)
• 20gr gjalp (shërben për ti dhënë shkëlqim kremit, por mund edhe ta eleminoni)
Përgatitja:
Vendosim në zjarr të ulët panen e lëngshme bashkë me gjalpin e prerë në copëza të vogla, dhe kur përbërja të jetë aftër pikës së vlimit, e heqim nga zjarri dhe shtojmë çokollatën e grirë hollë (me thikë ose në mikser) duke e përzierë me një tel kuzhine derisa të ketë shkrirë plotësisht. Sipas dëshirës, mund ta përdorim në dy mënyra:
1. Kur kremi të jetë ftohur plotësisht, e rrahim me ndihmën e një mikseri elektrik derisa te dyfishojë vëllimin e tij.
2. E hedhim kremin të ngrohtë sipër kekut që kemi përgatitur, profiterolave, tortave etj, dhe e përhapim me ndihmën e një spatule kuzhine ose një thikë.
Veçantia e kremit ganash është se nëse vendoset në frigorifer, ngurtësohet së tepërmi, dhe nëse vendoset në një vend të nxehtë, shkrihet se tepërmi. Për këtë arsye rekomandohet që torta e lyer me këtë krem të ruhet në frigorifer dhe të nxirret 2-3 orë përpara konsumimit.
*Këshillë: Me këtë krem, përveçse mund të lyeni tortat në sipërfaqe, mund ta përdorni edhe për ti mbushur ato në brendësi duke ndryshuar shijen në varësi të shijes së çokollatës që zgjidhni.
pap_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn